**TERMÉKNÉV FUGEN FLEX flexibilis, vízlepergető fugázó anyag**

**LEÍRÁS/ANYAGÖSSZETÉTEL** Flexibilis, vízlepergető, különösen képlékeny, nagy kopásállóságú, nagy szilárdságú, színtartó, jól tűri a nagy hőingadozást, gombásodás gátló hatással. A fugázó anyag alacsony vízfelvételű, padlófűtés és falfűtés rendszerekre is ajánlott, könnyen tisztítható. 16 színben a FUGEN katalógus alapján.

**ALKALMAZÁSI TERÜLET** Alkalmas padlófűtésekre helyezett hidegburkolatok és nagy igénybevételnek kitett felületek fugázásához bel- és kültérben. Csempe-, gránit-, márvány-, műkő-, gres-, kerámialapok fuga hézagjainak kitöltésére 2–7 mm-ig. Saválló fugázásra és dilatációs hézagok kitöltésére, illetve nagy vízterhelésnek kitett helyeken (ipari környezetben, autómosókban stb.) nem alkalmazható.

**ALAPFELÜLET JELLEMZŐI** A fugázást csak a ragasztóhabarcs teljes száradása után lehet megkezdeni. A fugázandó felületnek száraznak, por, olaj és zsírmentesnek kell lennie. A fugahézagokban nem lehet ragasztó, sem egyéb szennyezettség. Fal és padlófűtés esetén a rendszer nem üzemelhet a fuga teljes száradásáig.

**FELDOLGOZÁS MÓDJA** A fugázó anyagot a szükséges mennyiségű vízzel keverőszárral folyamatos keverés mellett kell csomómentesre keverni. A bekevert anyagot 10–15 perc pihentetés után újra át kell keverni. Az elkészített anyagot gumis simítóval kell elkenni a felületen, a fugahálóra átlós irányban. A fugázó anyag kellő meghúzása után a burkolatot nedves szivaccsal le kell tisztítani, majd egy nedvszívó anyaggal szárazra törölni. A hézagolást megelőzően végezzen próbafugázást, különösen intenzív színek esetén (lapelszíneződés megakadályozása)!

**FONTOS TUDNIVALÓK** A bekevert anyagot 2 órán belül fel kell használni. A kifugázott burkolat korai és/vagy bő vízzel történő lemosása foltosodást és a fugázó színének kifakulását okozhatja (fugafátyol bedörzsölése). A keverővíz túladagolása repedést, foltosodást, kifehéredést, és a vízállóképesség csökkenését okozhatja. Egy felület (helyiség) fugázását azonos töltésdátumú, azonos vízmennyiséggel egyszerre bekevert anyaggal végezzük. A termékhez a feltüntetett víz mennyiségén kívül színezőanyagot vagy egyéb más anyagot házilag hozzáadni nem szabad. A munkavégzés ideje és a száradási idő alatt a felület és a levegő hőmérséklete +5 – +25 °C között kell, hogy legyen, s ez idő alatt csapadék sem érheti. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK / TERMÉKSZABVÁNY**

MSZ EN 13888:2009 szerint: CG2.

**MŰSZAKI ALAPADATOK**

**Anyagigény:** 0,3 – 0,8 kg/m2 a tervezett fugaszélességtől és lapmérettől függően.

1,2 l – 1,6 l csapvíz 1 vödör / 4kg fugázó anyaghoz.

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alapfelülettől függően.

**Bekeverés:** 6 l – 8 l csapvíz szükséges 1 zsák / 20kg fugázó anyaghoz.

**Felhordás eszközei:** gumis simító, fugamosó szivacs.

**Kültéri/beltéri:** kültéri és beltéri felhasználásra.

**Fugaszélesség:** 2-7 mm.

**Szemcseméret:** csomómentes szemcseméret: 0-1,3 mm.

**Színválaszték:** 16 színben a FUGEN katalógusból.

**Hőmérséklet:** +5 - +25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Tapadószilárdság:** ≥0,5 N/mm2.

**Száradási idő:** ~24 óra.

**Bedolgozási idő:** maximum 2 óra.

**Terhelhetőség:** ~24 óra.

**Járható:** ~24 óra.

**Kötés utáni hőállóság:** ~-30 - +70 °C között.

**Tűzvédelmi besorolás:** A1.

**KISZERELÉS** 4kg légmentesen záródó műanyag vödörben, 20kg, papírzsákban.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5-+25°C között).